בארה"ב הפכה האפליקציה הזו ללהיט. אנשים רבים שסובלים ממשקל עודף סקרנים לדעת כיצד היו נראים אם היו נפטרים ממנו. את הסקרנות הזאת פתר יזם יצירתי, באמצעות אפליקצייה שמציגה את תמונת ה'לפני' ו'אחרי' עוד לפני שה'אחרי' יצא לפועל.
האפליקציה טוענת תמונת פנים שלכם, מבקשת מכם להזין את המשקל הנוכחי שלכם ומשקל המטרה ומעבדת את התמונה בהתאם למשקלכם הצפוי בסוף הדיאטה.
והיא עובדת גם בצורה ההפוכה: אם אתם רוצים למנוע מעצמכם להשמין, האפליקציה תשנה את תמונתכם בהתאם למשקל שתוסיפו.
האפליקציה יצאה לפועל לאחר שנים של מחקר במרפאת קליבלנד ובאוניברסיטת קולורדו. היזמים טוענים שהתמונה המשודרגת תעודד את בעלי המשקל העודף להיכנס למשטר דיאטה ולהשיג את התוצאה שבתמונה.